**Թարմացվել է 21․04․2025 թ․**

**Ծառայության նկարագիր**

|  |  |
| --- | --- |
| Անվանում | Օրինական բնակությունը հավաստող տեղեկանքի տրամադրում։ |
| Արդյունք | Ծառայության մատուցման արդյունքում ՀՀ տարածքում աշխատող ԵԱՏՄ քաղաքացին և նրա ընտանիքի անդամը ստանում են ՀՀ տարածքում օրինական բնակությունը հավաստող տեղեկանք։ |
| Դիմումատու | ՀՀ տարածքում աշխատանքային գործունեություն իրականացնող ԵԱՏՄ քաղաքացին և նրա ընտանիքի անդամը։ |
| Ծառայության տեսակ | Ծառայությունը մատուցվում է **workpermit.am** հարթակի միջոցով բացառապես էլեկտրոնային եղանակով։ |
| Ներկայացման ենթակա տեղեկատվություն | ՀՀ կառավարության 16․12․2021թ-ի թիվ 2087-Ն որոշմամբ սահմանված կարգով դիմումատուն նույնականանում է հարթակում և տեղեկանքը ստանում է սահմանված փաստաթղթերի էլեկտրոնային տարբերակներով։ |
| Կոնտակտային տվյալներ | Հարթակի հետադարձ կապի հեռախոսահամարներ՝  **+(374)11 275 009,**  **+(374)11 275 010,**  **Թեժ գիծ ծառայության հեռախոսահամար՝ (Զանգերի կենտրոն) 84-22**  Էլ․ փոստ՝ **workpermit@gov.am։** |
| Գործընթաց | Գործընթացը սկսվում է հարթակում դիմումատուի նույնականացմամբ, այնուհետև կցվում են համապատասխան փաստաթղթերը և հարթակի միջոցով ինքնաշխատ իրականացվում է վարույթը։  Վարույթի ավարտին կայացվում է համապատասխան որոշում, որը կցվում է հարթակում և դիմումատուն ծանուցվում է վարույթի ընթացքի վերաբերյալ հարթակի միջոցով, ինչպես նաև հարթակն ինքնաշխատ եղանակով որոշումը ուղարկում է դիմումատուի էլ․ փոստին։  Տեղեկանքը օտարերկրացին Միգրացիոն ծառայությունից ստանում է անձամբ՝ տեղեկանքի տրամադրման մասին որոշումը կայացնելու պահից 5 աշխատանքային օր հետո: Տեղեկանքի ստացումը հավաստվում է օտարերկրացու ստորագրությամբ, որը վերբեռնվում է հարթակ  Տեղեկանքը տրամադրելու դեպքում տպագրվում է հավաստող փաստաթուղթը, որը դիմումատուն հետագայում ստանում է Վազգեն Սարգսյան 3 հասցեում գործող հանրային ծառայությունների միասնական գրասենյակից։ |
| Ծառայության վճար | Պետական տուրք սահմանված չէ։ |
| Վճարում | Նախատեսված չէ։ |
| Կարգավորումներ | «Եվրասիական տնտեսական միության մասին» պայմանագիր,  «Օտարերկրացիների մասին» օրենք,  ՀՀ կառավարության 16․12․2021թ-ի թիվ 2087-Ն որոշում։ |
| Բողոքարկման ընթացակարգ | Քաղաքացին բողոք ներկայացնում է վերադասության կարգով՝ գրավոր, ինչպես նաև դատական կարգով՝ օրենսդրությամբ սահմանված ժամկետներում։ |